Korttermyn planne vir ‘n suur gemoed… – padvoldorings
Korttermyn planne vir ‘n suur gemoed…
April 5, 2017 Junie 8, 2017 | maatjiema
Howdy, my papawers!
Met die wat ek opgehou rook het en die Laatlam se drama was die jaar vir my sover baie kakkerig. Om nie te praat van die politieke situasie in ons land nie. Fokkit! Dit is makliker om ‘n Chappie uit King-Kong se holhare te kam sonder om ‘n p-klap te kry as wat dit is om van ‘n korrupte leier ontslae te raak!
So met die depressief’geit besluit ek toe om ‘n paar events vir die jaar vorentoe te beplan. Net om myself so bietjie op te beur want dit voel of ek my polse wil afkou!
Later hierdie maand gaan ons klomp vriende weer ‘n bussie en ‘n cooler bag vat – hierdie keer De Vette Mossel (Parys) toe.
Junie-maand het ons kollegas ‘n 80’s aand by die “Barnyard” in Drie Riviere. Terloops, die base is nie genooi nie.
DAN vat ons gesinnetjie sommer ook ‘n langnaweek vir ‘n vinnige wegbreek Clarens toe. Oulike plekkie gekry by Kiara Lodge.
Ek wil beslis weer na die “vulture hide” in Golden Gate gaan. Die Laatlam was ‘n jaar oud toe ons laas daar was – met die dummy nog in die bek en die aasvoëls wat in die lug bo haar kop sirkel. Skrikwekkend en asemrowend terselle’tyd…
Oktober word ek veertig en die Mister dring aan daarop dat ek ‘n partytjie hou. Ek het besluit op ‘n “Glam Rock Party”. Te fokken kief vir woorde!
Einde Oktober trou my sussie en sit ons af Langebaan toe.
Ek is nogal kriewelrig daaroor want dan sien ek my stiefpa weer… maar dit gaan nie hier oor my nie.
Desember se vakansie in Diaz Strand is geboek!
Ek dink dit is genoeg om ‘n smile op my gevreet te sit!
< Operasie reg-ruk…
Ouma se onthou-briewe… >
6 thoughts on “Korttermyn planne vir ‘n suur gemoed…”
April 5, 2017 om 12:43
Sjoe – lekker beplan!
April 5, 2017 om 12:53
Ja nee, jy beter begin SMILE want jou jaar is beslis vol opwinding!
Julle gaan Parys baie geniet.
Ooh en dalk loop ek jou raak by Diaz Strand.
April 5, 2017 om 12:54
Ooh ja, askuus, ek wou nog vra, is die tantrums beter? En die laatlam oor die algemeen, gaan dit goed met haar en is die huishouding nou beter?
April 6, 2017 om 10:58
Ja ek moet erken dit is BAIE beter as ‘n maand terug, dankie.
April 5, 2017 om 13:40
Baie om na uit te sien!
April 5, 2017 om 19:23
Sjoe rits lekker rond lyk dit vir my – Geniet